
				AGINDUA, 2014ko ekainaren 24koa, Hezkuntza, Hizkuntza Politika eta Kulturako sailburuarena, Bergarako (Gipuzkoa) «Bergara» musika-eskola pribatuari musika-espezialitateak gehitzeko baimena emateko dena.

				Aztertuta geratu da Bergarako «Bergara» musika-eskola pribatuak musika-espezialitateak gehitzeko egin duen baimen-eskaera.

				Espediente hori Gipuzkoako Hezkuntza Ordezkaritzak izapidetu du, indarreko arauek eskatzen dituzten agiriak erantsi zaizkio, eta arlo horretan eskumena duten erakundeek horri buruzko txostena eman dute.

				Urriaren 27ko 289/1992 Dekretuaren II. kapituluan ezartzen da irakasleei musika-eskoletan irakatsi ahal izateko eskatzen zaien titulazioa (289/1992 Dekretua, Euskal Autonomia Erkidegoan musika-irakaskuntza espezifikoa, arautu gabea, ematen duten ikastegiak –musika-eskolak– sortzea eta horien jarduna arautzen duena; 1993ko urtarrilaren 4ko EHAA).

				Indarrean dauden legeak ikusi ondoren eta arauz eskatzen diren baldintza guztiak betetzen direla kontuan harturik, hau

				EBAZTEN DUT:

				1. artikulua.– 2014-2015 ikasturtetik aurrera «Panderua» musika-espezialitatea irakasteko baimena ematen zaio ondoren zehazten den ikastetxeari:

				Kode-zenbakia: 20007382.

				Izen generikoa: Musika-eskola pribatua.

				Izen espezifikoa: «Bergara».

				Titularra: Asociación Bergarako Musika Eskola.

				Helbidea: Espoloia zk.g.

				Udalerria: Bergara.

				Lurralde historikoa: Gipuzkoa.

				Ikastetxe horretan irakaskuntza hauek emango dira:

				● Mailak: 1.a, 2.a, 3.a eta 4.a.

				● Adarrak:

				– Kantua: bakarlaria eta korua.

				– Instrumentu sinfonikoak: biolina, biolontxeloa, biola, txirula, fagota, klarinetea, saxofoia, oboea, tronpeta, fliskornoa, tronpa, tronboia, tuba eta bonbardinoa.

				– Instrumentu polifonikoak: pianoa, akordeoia, gitarra eta organoa.

				– Instrumentu eta dantza tradizionalak: txistua, trikitia, alboka eta panderua.

				– Zenbait joera: gitarra elektrikoa eta bateria.

				2. artikulua.– Indarrean dagoen araudia betetzera beharturik gelditzen da ikastetxea irakasleen titulazio akademikoari dagokionez. Bestela, bidezkoa litzateke emandako baimena baliogabetzea.

				AZKEN XEDAPENA

				Agindu honen kontra aukerako berraztertzeko errekurtsoa aurkeztu ahal zaio Hezkuntza, Hizkuntza Politika eta Kulturako sailburuari, Euskal Herriko Agintaritzaren Aldizkarian argitaratu eta biharamunean kontatzen hasita, hilabeteko epean; bestela, administrazioarekiko auzi-errekurtsoa aurkeztu ahal da Euskal Autonomia Erkidegoko Auzitegi Nagusian, Euskal Herriko Agintaritzaren Aldizkarian argitaratzen den egunaren biharamunetik aurrera, bi hilabeteko epearen barruan.

				Vitoria-Gasteiz, 2014ko ekainaren 24a.

				Hezkuntza, Hizkuntza Politika eta Kulturako sailburua,

				CRISTINA URIARTE TOLEDO.

